OpenLLM-France/wikimedia huggingface dataset:
# Mars Matrix: Hyper Solid Shooting

Mars Matrix: Hyper Solid Shooting és videojoc d'arcade de shoot'emup vertical de scrolling, desenvolupat per Takumi en el 2000. El joc fou publicat per Capcom i fet funcionar en la placa CPS-2 d'. Mars Matrix fou després convertit per la Dreamcast en 2001. La versió arcade destaca per usar un monitor alineat horitzontalment (tal com Giga Wing), cosa que és considerada estranya en un shooter vertical.
# Mariner 2

La Mariner 2 fou la segona sonda espacial del programa Mariner de la NASA. El seu objectiu fou un sobrevol del planeta Venus.
La sonda consistia en un mòdul hexagonal de 100 cm, al qual s'unien els panells solars, les perxes d'instruments i les antenes. Els instruments científics de la Mariner 2 eren dos radiòmetres (d'infraroigs i de microones) muntats en una plataforma basculant, un sensor de micrometeorits, un sensor de plasma solar, un detector de partícules carregades i un magnetòmetre. L'objectiu era mesurar la distribució de temperatures de la superfície de Venus i realitzar algunes mesures bàsiques de l'atmosfera. A causa de la densa capa de núvols no s'inclogué cap càmera.

## Missió i resultats científics

La Mariner 2 fou llençada el 27 d'agost de 1962 amb un coet llançador Atlas-Agena i trigà 3 mesos i mig en arribar a Venus. Durant el camí mesurà per primera vegada el vent solar, un flux de partícules carregades procedent del Sol. També detectà pols interplanetària, més escassa del que es pensava, i raigs còsmics procedents de l'exterior del sistema solar. La sonda sobrevolà Venus el 14 de desembre de 1962 i determinà que el planeta té capes de núvols freds i una superfície extremadament calenta sotmesa a una gran pressió atmosfèrica. La darrera transmissió des de la sonda es produí el 3 de gener de 1963; posteriorment la Mariner 2 es quedà en una òrbita heliocèntrica, on actualment es troba, ja sense energia.

## Referències

* 1 2 3 «Mariner 2». US National Space Science Data Center. Arxivat de l'original el April 15, 2019. [Consulta: September 8, 2013].
* ↑ Jet Propulsion Laboratory (under contract for NASA) (June 15, 1962). Tracking Information Memorandum No. 332-15: Mariner R 1 and 2. California Institute of Technology. Arxivat de l'original el June 26, 2008.
* ↑ Renzetti, N.A. (July 1, 1965). Technical Memorandum No. 33-212: Tracking and Data Acquisition Support for the Mariner Venus 1962 Mission. NASA. Arxivat de l'original el June 26, 2008.
* ↑ «Mariner 2». US National Space Science Data Center. Arxivat de l'original el April 15, 2019. [Consulta: September 8, 2013].
* ↑ Jet Propulsion Laboratory (various). Mariner-Venus 1962: Final Project Report. Washington, D.C.: NASA, 1965. OCLC 2552152.
* 1 2 Administrator, NASA Content. «Mariner 2». NASA, March 6, 2015. Arxivat de l'original el December 17, 2019. [Consulta: September 9, 2021].
* ↑ Sparks, D.B. (March 1963). The Mariner 2 Data Processing System (fee required). California Institute of Technology. Arxivat de l'original el June 16, 2011.

## Vegeu també

* Llista de missions d'exploració de Venus

## Enllaços externs

* Guia de la Marine 2 de la NASA i el JPL Arxivat 2007-02-13 a Wayback Machine.. (anglès)
* Informe final del projecte Mariner-Venus 1962. (anglès) PDF
* Prototip de la Mariner 2 al Smithsonian Air and Space Museum, Washington, D.C. Arxivat 2006-12-09 a Wayback Machine. (anglès)
v
# Límit salarial de l'NBA

El Límit salarial de l'NBA és la quantitat màxima de diners que una franquícia de l'Associació de Bàsquet dels Estats Units NBA pot gastar per pagar els seus jugadors. Tot i que sembla un concepte senzill, el límit salarial és en realitat extremadament complex, ja que conté reglamentacions poc clares i escletxes que són aprofitades amb una certa facilitat pels seus equips.
La quantitat destinada a sous dels jugadors varia cada temporada, i el seu càlcul es fa en funció de la temporada anterior. Per exemple, a la temporada 2006-07, el límit salarial era d'aproximadament 53,13 milions de dòlars i el de la temporada 2007-08 és de 55,63 milions de dòlars. Com succeeix a altres lligues professionals dels Estats Units, l'NBA té establert aquest límit per evitar que els equips amb més recursos tinguin els millors jugadors disponibles i d'aquesta manera hi ha més igualtat entre tots els equips.

## Història

L'origen del límit salarial de l'NBA es remunta a mitjans dels anys 40, als principis de la competició, però va ser abolida després d'una temporada. No es va tornar a instaurar fins a la temporada 1984-85 amb la finalitat d'equilibrar les plantilles i que la lliga sigui més competitiva. Abans d'instaurar la norma, els equips podien gastar el que volien en les fitxes dels seus jugadors. A partir d'aquest any, la xifra de les seves nómines no podia excedir els 3,6 milions de dòlars. La mitjana de la nómina de cada jugador era d'aproximadament 330.000 dòlars.

## Referències

* ↑ ESPN.com NBA Sets Cap Chris Sheridan, ESPN.com, July 11, 2007
* ↑ insidehoops.com NBA Salary Cap, consultat març de 2008
* ↑ ESPN.com Salary cap for 2006-07 season set at $53.135M, consultat març de 2008

## Enllaços externs

* Límit salarial de l'NBA FAQ (anglès)
* NBA Salary Cap 101 (anglès)
* Web de l'Associació de Jugadors de l'NBA. CBA Arxivat 2010-02-06 a Wayback Machine. (anglès)
# Obi (desambiguació)

«Obi» té aquests significats:
* Obi, un dels rius més grans de la Sibèria occidental i el quart més llarg de Rússia
* Obi, al Japó, faixa de tela ampla que subjecta el quimono al cos
* Obi, recipient de pedra o de fusta, soca buidada o clot fet a terra
* 'Obi, tipus de publicació japonesa
# Miquel Sunyer i Bover

Miquel Sunyer i Bover (Salt, Girona, 1959) és un músic català.
Començà els seus musicals de piano i solfeig amb Roser Busquets. Posteriorment els prossegueix al Conservatori de Girona i Barcelona amb Pere Vallribera (piano). Es gradua al Conservatori Municipal de Barcelona en harmonia, contrapunt, composició i instrumentació. Com a compositor, té un catàleg d'obres per a diverses formacions corals, instrumentals i orquestrals, algunes d'elles dedicades a formacions d'alumnes i amb un marcat caire pedagògic. Ha rebut encàrrecs de nombroses entitats públiques i privades, entre els quals destaca compondre una òpera per a infants Narcís i Eco, que li feu JJMM de Catalunya.
Treballa al Conservatori de Música de la Diputació de Girona, on durant un temps va fer tasques de director. També ha dirigit el Conjunt Orquestral de Girona (1996-1999), entre d'altres.

## Més informació

* Saba Nova. Naturàlia (Cantata en homenatge a la coral amb motiu del seu XXVè aniversari). SUNYER, Salvador (text); Miquel Sunyer (música); J. Perpinyà Salvatella (dibuixos). Diputació de Girona, 1995.
* Jove Orquestra de Figueres. Encanteri de les bruixes. A. Gumí, M. Sunyer, X. Benguerel. Careli Records, 1999 (CD).
* La Cançó del mussol. Canigó, 1992 (programa de mà de la peça musical).
* Atles literari.
* Vila de Salt Arxivat 2018-02-20 a Wayback Machine..
# Juan Muñiz Gallego

Juan Muñiz Gallego (Gijón, Astúries, 14 de març de 1992) és un futbolista asturià. Actualment juga al Gimnàstic de Tarragona. També ha estat membre de les categories inferior de la Selecció espanyola.

## Trajectòria
### Sporting de Gijón

Muñiz va començar la temporada 2009/10 com a jugador de l'equip juvenil de l'Sporting de Gijón que competia a la Divisió d'Honor Juvenil, però va acabar jugant a l'equip filial, l'Sporting de Gijón B.
El 16 de maig del 2010 va debutar amb el primer equip en la Primera Divisió, va ser a El Sardinero contra el Racing de Santander. El seu primer gol amb el primer equip de l'Sporting va arribar el 25 d'agost del 2012, en la segona jornada de la Liga Adelante 2012/13, contra el Reial Múrcia en un partit que acaba amb derrota per als de Gijón per 2-3.
L'estiu del 2013, per tal de jugar més minuts, va ser cedit al CD Mirandés. Després d'una bona temporada com a cedit, el jugador va tornar a Gijón. El jugador asturià va tenir continuïtat amb l'equip del Molinón durant la temporada que va estar a Segona Divisió, la temporada següent, però, amb l'ascens de l'equip a primera divisió, el jugador va perdre protagonisme i va marxar traspassat al Gimnàstic de Tarragona, on signà un contracte fins al 2018. El jugador, format al planter de l'Sporting, coneguda com a marea, va afirmar que marxava trist i culpabilitzà de la seua marxa al llavors entrenador de l'equip, Pitu Abelardo.

### Gimnàstic de Tarragona

El 17 de gener va debutar amb l'equip grana en la victòria contra el Deportivo Alavés. Juan Muñiz va entrar al camp en la segona part.

### Selecció espanyola

Ha estat seleccionat amb la selecció espanyola sub-17 i la sub-19. De fet, és amb aquesta última en la qual ha aconseguit el seu major èxit, el Campionat Europeu de la UEFA sub-19 de 2011. En aquest campionat el jugador asturià va ser notícia per l'incident de la bandera. Durant la celebració del campionat i just quan l'equip es preparava per anar a recollir la copa, el seleccionador, Ginés Meléndez, li va retirar la bandera asturiana al jugador, fet que va provocar una sèrie d'opinions contràries a l'actuació del seleccionador.

## Palmarès

* 1 Campionat Europeu sub-19 (2011)

## Referències

* ↑ «Sergio 'madruga' en la élite» (en castellà). CanalSporting. Arxivat de l'original el 2010-05-19. [Consulta: 2 agost 2011].
* ↑ «Sporting de Gijón 2-3 Real Murcia» (en castellà). Soccerway. [Consulta: 10 juny 2013].
* ↑ «Juan Muñiz ficha por el Mirandés» (en castellà). Marca, 05-08-2013. [Consulta: 4 setembre 2013].
* ↑ «Acord entre Nàstic i Juan Muñiz». Gimnàstic de Tarragona, 08-01-2016. [Consulta: 1r febrer 2016].
* ↑ ««Me voy triste», admite Juan Muñiz, que ficha por el Nástic» (en castellà). El Comercio, 09-01-2016. Arxivat de l'original el 2016-01-26. [Consulta: 1r febrer 2016].
* ↑ «Deportivo Alavés 1-3 Sporting de Gijón» (en castellà). Soccerway, 17-01-2016. [Consulta: 1r febrer 2016].
* ↑ «Meléndez retiró a Muñiz su bandera asturiana» (en castellà). Diari Sport. Arxivat de l'original el 2015-02-04. [Consulta: 3 agost 2011].

## Enllaços externs

* Estadístiques a Soccerway (castellà)
# José Linhares

José Linhares (Baturité, 28 de gener de 1886 — Caxambu, 26 de gener de 1957) va ser un advocat brasiler. Va ser president de la República durant tres mesos i cinc dies, de 29 d'octubre de 1945 a 31 de gener de 1946. Ha estat l'únic cearense president de Brasil.
Va ser nomenat jutge del Suprem Tribunal Federal, pel decret de 16 de desembre de 1937, en la vacant que hi hagué durant la jubilació d'Ataulfo de Paiva, assumint el càrrec en 24 de desembre. Va assumir la presidència del Suprem Tribunal Federal en 26 de maig de 1945, amb la jubilació d'Eduardo Espínola, en 26 de maig de 1945.
Va exercir la presidència de la república de Brasil per convocatòria de les Forces Armades, com a president del Suprem Tribunal Federal, després del suïcidi de Getúlio Vargas. Va garantir la realització de les eleccions, les més lliures fins aleshores, però va nomenar gran nombre de parents per a càrrecs públics, el que enfosquí la seva imatge.

## Referències

* ↑ Linhares, Marcelo. José Linhares: I cearense Presidente da República (en portuguès). ABC Editora, 2005. ISBN 978-85-7536-127-6.
* 1 2 «A morte do ministro Linhares». Correio da Manhã, 27-01-1957, pàg. 2.
* ↑ «O berço da palavra» (en portuguès brasiler). Diario de Pernambuco, 05-05-2014. [Consulta: 30 setembre 2023].
# Jānis Brekte

Jānis Brekte (15 d'agost de 1920 - 27 de desembre de 1985) fou una pintora d'aquarel·la letona. Nascuda a Riga, fou una de les aquarel·listes més prolífiques i populars de la seva època.

## Biografia

Jānis Brekte va néixer a Riga a la família d'un jardiner el 15 d'agost de 1920. Després d'haver passat la infància a Lizums, va tornar a Riga el 1934 i hi va viure la resta de la seva vida. Va rebre la seva educació artística en classes de dibuix de mans de Kārlis Brencēns (1936-1939) i a l'Acadèmia d'Art de Letònia (1940-1948), on va estudiar amb destacats mestres entre ells Leo Svemps, Nikolajs Breikšs i Kārlis Miesnieks. Fou membre de la Unió d'Artistes des de 1950. El 1981 va rebre el títol d'Artista Meritori de l'RSSL. Morta a Riga, fou enterrada al cementiri de Lizuma Sila, municipi de Gulbene.

## Pintura

Va treballar principalment en la tècnica de l'aquarel·la, i menys sovint en la tècnica de l'oli. Va crear diversos milers d'aquarel·les durant la seva vida i per això es considera que és un dels aquarel·listes més prolífics de la seva època. Ha estat especialment reconeguda per les seves pintures de la ciutat vella de Riga en diferents moments i estacions. En les primeres etapes de la seva obra artística, es va centrar en el paisatge industrial, i va dibuixar principalment vistes portuàries. Més tard se centrà en el paisatge natural, i va pintar boscos, muntanyes, aigües, natures mortes i flors. L'obra de l'artista es distingeix per una estil individual i refinat, amb la seva característica flotació fluixa i lliure, accents de colors vius i una tendència a elevar un motiu particular fins a un grau de generalització.

### Exposicions

Participa en exposicions des del 1943.

#### Exposicions importants en solitari

* Riga (1977, 1980),
* Jelgava (1981)

#### Exposicions commemoratives

* Cēsis (1986),
* Riga (1991, 1992).

## Memòria

Lizums ofereix exposicions permanents de l'artista.S'han publicat reproduccions amb obres de l'artista a Riga (1980), Moscou (1982) i calendaris artístics (1982).

## Referències

* 1 2 3 (letó) Brekte Jānis - piedāvājumā 28 darbi - Glezniecība - KLASISKĀS MĀKSLAS GALERIJA "ANTONIJA"
* 1 2 3 (letó) Brekte Jānis (1920 - 1986), gleznotājs

## Enllaços externs

* Diversos quadres de l'artista
# Jølster

Jølster és un anticmunicipi situat al antic comtat de Sogn og Fjordane, Noruega. Té 3.020 habitants (2016) i la seva superfície és de 670,87 km². El centre administratiu del municipi és la població de Skei.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 5 gener 2017].

## Enllaços externs

* Jølster - Lloc web oficial
# José Luis Páez Picón

José Luis Páez Picón, conegut com El Negro Páez, (San Juan de la Frontera, 2 de maig de 1969) és un jugador d'hoquei sobre patins argentí, considerat un dels millors jugadors de la història d'aquest esport. És germà del també jugador David Páez.

## Trajectòria

Va créixer en una família humil i vivia a prop de la pista del Concepción Club de San Juan, equip en el qual va començar de ben petit fins a l'any 1987, en què fitxà pel club italià Roller Monza. Durant els vuit anys que va jugar a la lliga italiana va guanyar tres lligues italianes, dues copes d'Itàlia i dues Recopes d'Europa.
L'any 1994 fitxà pel FC Barcelona, que en aquells temps vivia a l'ombra d'un potent Igualada HC dirigit per Carlos Figueroa. Al Barça ha aconseguit set Copes d'Europa i una Copa Intercontinental, entre molts altres títols. És titular indiscutible de la selecció Argentina, amb la qual ha conquistat dos Campionats del Món. L'any 2007, després de guanyar la Copa d'Europa, anuncià que es retirava com a professional i que no renovaria el seu contracte amb el FC Barcelona. No obstant això, poc després canvià d'opinió i fitxà pel Reus Deportiu, club amb el qual jugà fins al 2012.

## Palmarès
### Roller Monza

* 2 Recopes d'Europa (1989/90, 1992/93)
* 3 Lligues italianes (1988/89, 1989/90, 1992/93)
* 2 Copes italianes (1988/89, 1992/93)

### FC Barcelona

* 7 Copes d'Europa (1996/97, 1999/00, 2000/01, 2001/02, 2003/04, 2004/05, 2006/07)
* 1 Copa de la CERS (2006)
* 1 Copa Intercontinental (1998)
* 7 Copes Continentals (1996/97, 1999/00, 2000/01, 2001/02, 2003/04, 2004/05, 2005/06)
* 11 OK Lligues / Lligues espanyoles (1995/96, 1997/98, 1998/99, 1999/00, 2000/01, 2001/02, 2002/03, 2003/04, 2004/05, 2005/06, 2006/07)
* 5 Copes del Rei / Copes espanyoles (2000, 2002, 2003, 2005, 2007)
* 2 Supercopes espanyoles (2003/04, 2004/05)
* 3 Copes Ibèriques (1999/00, 2000/01, 2001/02)
* 1 Copa de les Nacions de Montreux (1994/95)
* 3 Lligues catalanes (1994/95, 1995/96, 1997/98)

### Reus Deportiu

* 1 Campionat del Món de Clubs (2008)
* 1 Copa d'Europa (2008/09)
* 1 OK Lliga (2010/11)

### Selecció argentina

* 1 Medalla d'or als Jocs Olímpics de Barcelona 1992
* 2 Campionats del Món "A" (1995, 1999)
* 1 Campionat Sud-americà (1986)
* 1 Campionat Panamericà (1987)

## Referències

* ↑ Tot Claror, n.57, estiu de 2007, Entrevista a José Luis 'Negro' Páez: "M'encantaria ser entrenador" Arxivat 2010-09-26 a Wayback Machine.
* ↑ Cavalli, Walter. «El adiós del Negro» (en castellà). DiariodeCuyo.com.ar. [Consulta: 25 gener 2016].
* ↑ «José Luis "Negro" Páez ficha por el Reus Deportiu» (en castellà). FEP.es, 13-07-2007. [Consulta: 25 gener 2016].
* ↑ «20 anys després del somni olímpic». OKcat.cat, 07-08-2012. [Consulta: 25 gener 2016].
# José Luis Peña Revilla

José Luis Peña Revilla (Santander, 5 d'agost de 1972) és un exfutbolista càntabre, que ocupava la posició de davanter.
Sorgit del planter del Racing de Santander, va debutar en primera divisió amb l'equip muntanyés a la campanya 94/95, en la qual va disputar dos partits.

## Enllaços externs

* Fitxa de Peña
# Judaisme caraïta

El caraisme o judaisme caraïta (en hebreu: יהדות קראית, transliterat: Yahadut Karait) és una branca del judaisme que tan sols reconeix l'autoritat del Tanakh (l'Antic Testament) i rebutja les creences del judaisme ortodox, així com la llei jueva (la halacà) i les altres escriptures rabíniques com la Mixnà, la Guemarà i el Talmud. Els seus practicants són els qaraïm o caraïtes i els seus temples s'anomenen kenesa.

## Bibliografia

* Karaite Anthology (Leon Nemoy) ISBN 0-300-03929-8
* An Introduction to Karaite Judaism (Yaron, et al.) ISBN 0-9700775-4-8
* Karaite Judaism and Historical Understanding (Fred Astren) ISBN 1-57003-518-0
* 'The Written' as the Vocation of Conceiving Jewishly (John W McGinley) ISBN 0-595-40488-X
# Judaisme hel·lenístic

El Judaisme hel·lenístic era una forma de Judaisme al món antic que combinava la tradició religiosa jueva amb elements de la cultura grega. Fins a la caiguda de l'Imperi Romà i les conquestes musulmanes del Mediterrani oriental, els principals centres del Judaisme hel·lenístic eren Alexandria (Egipte) i Antioquia (actual Turquia meridional), els dos establiments urbans grecs principals de la zona de l'Orient Mitjà i l'Àfrica del Nord, tots dos fundats a la fi del segle iv aC per les conquestes d'Alexandre el Gran. El Judaisme hel·lenístic també va existir a Jerusalem durant el període del Segon Temple, on hi va haver un conflicte entre hel·lenitzants i tradicionalistes (de vegades anomenats judaïtzants).
El resultat literari més destacat del contacte entre la cultura del Judaisme del Segon Temple i l'hel·lenística és la traducció Septuaginta de la Bíblia hebrea des de l'hebreu bíblic i l'arameu bíblic al grec koiné, específicament, al grec koiné jueu. També són notables els tractats filosòfics i ètics de Filó i les obres historiogràfiques d'altres autors jueus hel·lenístics.
El declivi del judaisme hel·lenístic va començar el segle II dC, i encara no se'n coneixen les causes. És possible que fos marginat, parcialment absorbit o que es convertís en el grec comú del Cristianisme primerenc centrat a Antioquia i en les seves tradicions, com l'Església Catòlica Melquita i l'Església Ortodoxa d'Antioquia.

## Referències

* ↑ Walter, N. Jüdisch-hellenistische Literatur vor Philon von Alexandrien (unter Ausschluss der Historiker), ANRW II: 20.1.67-120
* ↑ Barr, James. «Chapter 3 - Hebrew, Aramaic and Greek in the Hellenistic age». A: The Cambridge history of Judaism. Volume 2: The Hellenistic Age. 1. publ.. Cambridge: Cambridge University Press, 1989, p. 79-114. ISBN 9781139055123.
# Kardon

Kardon (en rus: Кардон) és un poble de la República de Buriàtia, a Rússia, segons el cens del 2010 tenia 164 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
* ↑ Расстояние от Хандагатая до Тарбагатая
# Kaixtani

Kaixtani (en ucraïnès: Каштани) és un poble de la República Autònoma de Crimea a Ucraïna, que el 2014 tenia 862 habitants. Pertany al districte de Bakhtxissarai.

## Població

Segons les dades del 2001 la composició de la població de la vila de Kaixtani d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Kaixtiliaix IV

Kaixtiliaix IV o Kaštiliaš IV va ser fill i successor de Xagarakti-Xuriaix com a rei de Babilònia, d'Accàdia, del País de la Mar i de Khana. Va regnar a la meitat del segle xiii aC.
Va fer una expedició a l'Elam a la cerca de matèries primeres però els elamites eren un poder ascendent i el van rebutjar. Llavors va provar amb Assíria a la que va atacar segurament aprofitant que un nou rei acabava de pujar al tron. Però aquest rei, Tukultininurta I (que va regnar cap al 1235 aC fins al 1196 aC) va reaccionar militarment, va derrotar els babilonis i es va presentar a la capital que va conquerir. Kaixtiliaix IV va ser capturat i deportat a Assur. Es va constituir el virregnat de Karduniaix del que el mateix Tukultininurta en va ser el cap, i que va integrar com a part d'Assíria. Va ser administrat per tres governadors o virreis successivament. Una revolta a Babilònia va provocar el saqueig dels temples de la ciutat. La situació d'administració directa assíria es va perllongar set anys al final dels quals una revolta a Babilònia dirigida pels "grans del país" va fer pujar al tron al cassita Adadxumausur (cap al 1227-1226 aC).

## Referències

* ↑ Cassin, Elena (et al.) (comp.). Los imperios del Antiguo Oriente II: el fin del segundo milenio. Madrid: Siglo XXI, 1979, p. 22-23. ISBN 8432300411.
# Kamimuria trang

Kamimuria trang és una espècie d'insecte pertanyent a la família dels pèrlids que es troba a Àsia: Indoxina.

## Referències

* ↑ uBio (anglès)
* ↑ Sivec & Stark, 2008. Illiesia 4(12):124.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.

## Enllaços externs

* Encyclopedia of Life (anglès)
* Stoneflies (Insecta: Plecoptera) in Malaysian tropical rivers: Diversity and seasonality (anglès)
# Juan Llopis Tomás

Juan Llopis Tomás (el Genovés, 11 de maig de 1974), més conegut com a Batiste II, és un ex-pilotaire valencià, rest en la modalitat de raspall.

## Biografia

Comença a jugar com aficionat al seu poble, destacant per la seua qualitat tècnica amb el bot i braç i el rebot, tot i no destacar tant amb una jugada, la raspada, fonamental en la modalitat de raspall.
És el jugador que més finals ha disputat del Campionat per equips de raspall.

## Palmarés

* Campió per equips de raspall: 1995, 1997, 2000 i 2005
** Subcampió per equips: 1995, 1997 i 2003
* Subcampió del Trofeu Mancomunitat de municipis de la Safor: 2005

## Referències

* ↑ http://www.lasprovincias.es/valencia/pg060728/prensa/noticias/Costera/200607/28/VAL-COS-086.html
* 1 2 3 4 5 Biografies de pilotaires al web de la Federació de Pilota Valenciana

## Enllaços externs

* Fitxa a la Federació de Pilota Valenciana.